ตลาดนัดผ้าไหมเมืองสุรินทร์ จัด 39 ครั้ง ยอดจำหน่ายร่วม 32 ล้านบาท มุ่งสร้างเศรษฐกิจฐานราก มั่นคง ยั่งยืน
การจัดตลาดนัดผ้าไหมเมืองสุรินทร์ ครั้งที่ 39 และครั้งที่ 20 ของปีงบประมาณ  2564 ณ บริเวณลานหน้าศาลากลางจังหวัดสุรินทร์ เมื่อวันเสาร์ที่ 20 มีนาคม 2564 ที่ผ่านมา ยังคงคึกคัก ผู้ผลิต ผู้ประกอบการ OTOP นำผ้าไหมที่เป็นอัตลักษณ์ของชุมชนและผ้าไหมมัดหมี่ลายขอ เจ้าฟ้าสิริวัณณวรีฯ มาจำหน่าย สร้างได้ กระตุ้นเศรษฐกิจฐานราก โดยพ่อค้าแม่ค้าทั้ง Offline &amp; Online ยังคงให้ความสนใจเข้ามาเลือกซื้อผลิตภัณฑ์ผ้าไหมเพื่อนำไปจำหน่ายยังตลาดนัดอื่น จำหน่ายหน้าร้านและจำหน่ายผ่านช่องทาง Online และถือเป็นจุดนัดพบคนรักไหมสำหรับนักท่องเที่ยว ผู้สนใจจากภายนอกจังหวัดและผู้สนใจภายในจังหวัดซึ่งเป็นแฟนพันธุ์แท้ผ้าไหมพื้นเมืองสุรินทร์ได้เยี่ยมชมและเลือกซื้อเพื่อนำไปใช้และสวมใส่ มอบเป็นของฝากของที่ระลึกสำหรับสิ่งที่เป็นจุดเด่นหรือจุดดึงดูดลูกค้า ที่ผู้ซื้อผ้าไหมที่นี่เพราะชื่นชอบงานทอมือ ซึ่งเป็นผ้าทอพื้นเมืองที่ทอขึ้นมาจากเส้นไหมอันเป็นเส้นใยจากธรรมชาติ มีเทคนิคการทอลวดลายที่สวยงาม เป็นเอกลักษณ์ของชุมชน มีเสน่ห์ในตัวเอง รูปแบบ สีสัน  ลวดลาย เทคนิคการทอจากช่างทอฝีมือดี โดยเฉพาะผ้ามัดหมี่ลายขอเจ้าฟ้าสิริวัณณวรีฯ ที่ทางผู้ประกอบการ OTOP ในจังหวัดสุรินทร์ ได้ประยุกต์พัฒนาต่อยอดได้อย่างสมบูรณ์ ให้ผ้าไทยมีชีวิตชีวาอยู่คู่แผ่นดินไทยสืบไปการจัดตลาดนัดผ้าไหมเมืองสุรินทร์ครั้งนี้ มีผู้ประกอบการ OTOP มาจำหน่าย  จำนวน 67 ร้าน มียอดจำหน่ายผลิตภัณฑ์ผ้าไหมและสินค้า OTOP  รวม 1,205,810 บาท โดยผู้ประกอบการ OTOP ที่นำผ้าไหมลายขอเจ้าฟ้าสิริวัณณวรีฯ มาจำหน่าย จำนวน 15 ร้าน จำหน่ายได้ จำนวน 20 ผืน รวมมูลค่า 46,200 บาท ส่วนร้านขายดีประจำสัปดาห์นี้ 3 ลำดับแรก ได้แก่ อันดับ 1 ร้านคุณรุ่งนภา จารัตน์  (ผลิตภัณฑ์ผ้าไหม) อำเภอลำดวน ยอดจำหน่าย 55,000 บาท อันดับ 2 ร้านคุณศรีนวล อำเภอเมืองสุรินทร์ และร้านคุณนารี แพงภูษา อำเภอลำดวน (ผลิตภัณฑ์ผ้าไหม) ยอดจำหน่าย 50,000 บาท และอันดับ 3 ร้านสุชาวดี ผ้าไหม (ผลิตภัณฑ์ผ้าไหม) อำเภอศีขรภูมิ ยอดจำหน่าย 45,000 บาท ยอดจำหน่ายสะสม การจัดตลาดนัดผ้าไหมเมืองสุรินทร์ ครั้งที่ 1-39 รวมทั้งสิ้น 31,879,727 บาท